|  |  |  |
| --- | --- | --- |
| **בנק ישראל**דוברות והסברה כלכלית | logo.gif | ‏ירושלים, ה' בטבת התשע"ד‏‏8 בדצמבר 2013 |

הודעה לעיתונות:

**השקעות תושבי חוץ בישראל, ותושבי ישראל בחו"ל בחודש אוקטובר 2013**

**תושבי חוץ – השקעות מתונות של תושבי חוץ באג"ח ממשלתיות**

**אגרות חוב** **ומק"מ** **הנסחרים בת"א**– בחודש **אוקטובר** השקיעו תושבי חוץ נטו כ- 150 מיליוני דולרים באג"ח ממשלתיות, כך נמסר היום מהחטיבה למידע ולסטטיסטיקה בבנק ישראל. נתונים ראשוניים לחודש **נובמבר** מצביעים על השקעות נטו של כ- 350 מיליוני דולרים באג"ח ממשלתיות. זאת לאחר מימושים נטו של תושבי חוץ בהיקף של כ-2.8 מיליארדי דולרים באג"ח הממשלתיות, בחודשים מאי-ספטמבר 2013.

**השקעות במניות ישראליות** – בחודש **אוקטובר** תושבי חוץ השקיעו נטו בבורסה לני"ע בתל-אביב כ- 60 מיליוני דולרים. מתחילת שנת 2013 תושבי חוץ השקיעו במניות כ-1.3 מיליארד דולרים.

במקביל תושבי חוץ השקיעו כ-230 מיליוני דולרים במניות ישראליות הנסחרות בחו"ל, בעיקר בחברה אחת בענף הפיננסים.

נתונים ראשוניים לחודש **נובמבר** מצביעים על השקעות נטו בהיקף של כ- 25 מיליוני דולרים במניות של חברות ישראליות הנסחרות בבורסה בת"א.

**ההשקעות הישירות בישראל** - ההשקעות הישירות במשק נטו, הסתכמו בחודש **אוקטובר** בכ- 350 מיליוני דולרים, הפעילות הייתה מפוזרת בין ענפי המשק השונים.

**תושבי ישראל – מימושים של המוסדיים במניות זרות.**

**מניות** – בחודש **אוקטובר** **2013** המגזר העיסקי ומשקי הבית השקיעו נטו בממוצע במניות זרות כ-320 מיליוני דולרים. מנגד, המשקיעים המוסדיים מימשו נטו כ- 90 מיליוני דולרים.

**אג"ח** – בחודש **אוקטובר** תושבי ישראלהשקיעו נטו באג"ח זרות כ- 290 מיליוני דולרים. מזה המגזר העסקי השקיע נטו כ- 180 מיליונים. המשקיעים המוסדיים ומשקי הבית השקיעו נטו יחד כ-110 מיליונים.

**ההשקעות הישירות** **בחו"ל** – בחודש **אוקטובר** הסתכמו ההשקעות הישירות בחו"ל במימושים נטו של כ- 10 מיליוני דולרים.



****

****

****